# Ymgynghoriadau: Bil Caffael y Gwasanaeth Iechyd (Cymru)

**Cefndir**

**Diben yr ymgynghoriad**

Mae Bil Caffael y Gwasanaeth Iechyd (Cymru) wedi’i gyfeirio at y [Pwyllgor Iechyd a Gofal Cymdeithasol](http://www.senedd.cymru/seneddiechyd) ar gyfer craffu Cyfnod 1 ar egwyddorion cyffredinol y Bil.

Os caiff ei basio, bydd y Bil yn galluogi newidiadau i’r ffordd y mae GIG Cymru yn caffael gwasanaethau gofal iechyd. Nid yw’r Bil ei hun yn cyflwyno trefn gaffael newydd; mae’n cynnwys pwerau i wneud rheoliadau a chanllawiau i Weinidogion Cymru osod trefn newydd mewn is-ddeddfwriaeth. Y bwriad a nodwyd gan Lywodraeth Cymru yw galluogi cyrff iechyd ac awdurdodau lleol i fanteisio ar gyfleoedd i ddefnyddio prosesau caffael i gefnogi’r sector yng Nghymru yn well, a mynd i’r afael ag anghysondebau â newidiadau yn nhrefniadau caffael y gwasanaeth iechyd sy’n cael eu cynnig yn Lloegr.

Mae’r Pwyllgor yn ceisio barn ar egwyddorion cyffredinol y Bil a'r angen am ddeddfwriaeth i gyflawni'r bwriad polisi a nodir;

Yn benodol, mae’r Pwyllgor am geisio barn ar y materion a ganlyn:

* Egwyddorion cyffredinol Bil Caffael y Gwasanaeth Iechyd (Cymru), gan gynnwys yr angen am ddeddfwriaeth i gyflawni’r bwriad polisi a nodwyd.
* Y pŵer yn y Bil i wneud rheoliadau i alluogi Gweinidogion Cymru i ddatgymhwyso darpariaethau Bil Caffael Llywodraeth y DU (ar ôl ei basio) a fyddai fel arall yn gymwys ar gyfer caffael gwasanaethau iechyd yng Nghymru.
* Y pŵer yn y Bil i wneud rheoliadau i alluogi Gweinidogion Cymru i ddatblygu a gweithredu trefn gaffael newydd ar gyfer gwasanaethau iechyd yng Nghymru drwy is-ddeddfwriaeth.
* Unrhyw rwystrau posibl i weithredu darpariaethau’r Bil, ac a yw’r Bil a’r Memorandwm Esboniadol ac Asesiad Effaith Rheoleiddiol sy’n cyd-fynd ag ef yn rhoi ystyriaeth ddigonol iddynt.
* A oes unrhyw ganlyniadau anfwriadol yn deillio o'r Bil.
* Asesiad Llywodraeth Cymru o effeithiau ariannol ac effeithiau eraill y Bil fel y nodir yn Rhan 2 o'r Memorandwm Esboniadol.
* Y dull a ddefnyddir gan Lywodraeth Cymru i ddatblygu’r cynigion polisi a deddfwriaethol a adlewyrchir yn y Bil, gan gynnwys y dull o ymgysylltu ac ymgynghori â rhanddeiliaid.

Y dyddiad cau ar gyfer cyflwyno yw **17:00, ddydd Mercher 15 Mawrth 2023.**

Rydym yn cydnabod bod yr amserlenni’n dynn. Pennwyd y terfyn amser hwn er mwyn gallu ystyried cyflwyniadau ysgrifenedig pan fydd y Pwyllgor yn clywed tystiolaeth lafar gan y Gweinidog Iechyd a Gwasanaethau Cymdeithasol.

**Byddem yn eich annog i gadw eich cyflwyniad yn gryno a chanolbwyntio ar y pwyntiau allweddol yr hoffech dynnu sylw'r Pwyllgor atynt. Nid oes angen i chi ateb pob cwestiwn oni bai eich bod yn dymuno gwneud hynny.**

**Cyflwyno Tystiolaeth Ysgrifenedig**

Mae gan y Senedd ddwy iaith swyddogol, sef Cymraeg a Saesneg.

Yn unol â Chynllun Ieithoedd Swyddogol y Senedd (<https://senedd.cymru/comisiwn/polisi-comisiwn-y-senedd/ieithoedd-swyddogol/>), mae'r Pwyllgor yn yn croesawu cyfraniadau yn y naill neu’r llall o’n hieithoedd swyddogol, neu’r ddwy, a gofynnwn i sefydliadau sy’n ddarostyngedig i Safonau’r Gymraeg neu gynlluniau iaith Gymraeg ymateb yn unol â’u rhwymedigaethau eu hunain. Rhowch wybod i’r Pwyllgor wrth gyflwyno ymatebion os ydych yn bwriadu darparu cyfieithiad yn ddiweddarach.

Gweler y canllawiau ar gyfer y sawl sy’n cyflwyno tystiolaeth i bwyllgor. (https://senedd.cymru/busnes-y-senedd/pwyllgorau/cymryd-rhan-mewn-pwyllgor/)

**Datgelu gwybodaeth**
Gwnewch yn saff eich bod wedi ystyried polisi’r Senedd o ran datgelu gwybodaeth cyn cyflwyno gwybodaeth i’r Pwyllgor. (https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/)
**Eich safbwyntiau**

Er mwyn cynorthwyo gyda’n gwaith craffu ar Fil Caffael y Gwasanaeth Iechyd (Cymru), byddai’r Pwyllgor yn croesawu eich barn ar unrhyw un neu bob un o’r pwyntiau a ganlyn.

Rhai pethau defnyddiol i chi fod yn ymwybodol ohonynt cyn i chi ddechrau ateb cwestiynau’r ymgynghoriad:

* Nid oes angen i chi ateb pob cwestiwn, dim ond y rhai yr ydych yn dymuno rhannu gwybodaeth neu rannu eich barn yn eu cylch.
* Os byddwch yn darparu unrhyw wybodaeth yr ydych o'r farn nad yw'n addas ei datgelu i'r cyhoedd, gofynnwn ichi nodi pa rannau na ddylid eu cyhoeddi a'r rhesymau pam.

**Egwyddorion cyffredinol y Bil**

Mae’r Memorandwm Esboniadol ar gyfer Bil Caffael y Gwasanaeth Iechyd (Cymru) yn nodi’r canlynol: “nod y Bil ac is-ddeddfwriaeth bosibl fydd rhoi'r gallu i sefydliadau megis y GIG ac awdurdodau lleol yng Nghymru i weithredu arferion caffael mwy hyblyg wrth gyrchu gwasanaethau a ddarperir fel rhan o'r gwasanaeth iechyd yng Nghymru. Bydd hyn yn cefnogi'r gwaith o gyflawni amcanion Rhaglen Lywodraethu strategol Llywodraeth Cymru; datblygu cyfundrefn gaffael ar gyfer y gwasanaeth iechyd sy'n diwallu anghenion gwasanaethau iechyd yng Nghymru ac sy'n mynd i'r afael ag anghysondeb yn y cyfundrefnau caffael gwasanaethau iechyd sy'n cael eu cynnig yn Lloegr”.

### 1. Beth yw eich barn am egwyddorion cyffredinol Bil Caffael y Gwasanaeth Iechyd (Cymru)? (byddem yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

### 2. A oes angen deddfwriaeth i gyflawni’r bwriad polisi a nodwyd gan Lywodraeth Cymru?

|  |  |
| --- | --- |
|   | Oes |
|   | Nac oes |
|   | Ddim yn gwybod |
|   | Dim barn  |

### 3. Amlinellwch eich rhesymau dros eich ateb i gwestiwn 2 (byddem yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

## Pwerau i wneud rheoliadau

Mae’r Bil yn cynnwys dau bŵer i wneud rheoliadau:

* Bydd ‘pŵer datgymhwyso’ yn adran 2 o’r Bil yn galluogi Gweinidogion Cymru i ddatgymhwyso darpariaethau Bil Caffael Llywodraeth y DU (ar ôl ei basio) a fyddai fel arall yn gymwys ar gyfer caffael gwasanaethau iechyd yng Nghymru.
* Bydd ‘pŵer creu’ yn adran 3 o’r Bil yn galluogi Gweinidogion Cymru i ddatblygu a gweithredu trefn gaffael newydd ar gyfer gwasanaethau iechyd yng Nghymru drwy is-ddeddfwriaeth.

### 4. Beth yw eich barn am y pŵer i wneud rheoliadau 'datgymhwyso' yn adran 2 o'r Bil?(byddem yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

### 5. Beth yw eich barn am y pŵer i wneud rheoliadau 'creu' yn adran 3 o'r Bil? (byddem yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

## Gweithrediad ac effaith y Bil

### 6. A oes unrhyw rwystrau posibl i weithredu darpariaethau’r Bil? Os felly, beth yw’r rhwystrau, ac a roddir ystyriaeth ddigonol iddynt yn y Bil a'r Memorandwm Esboniadol ac Asesiad Effaith Rheoleiddiol sy'n cyd-fynd ag ef?(byddwn yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

### 7. A oes unrhyw ganlyniadau anfwriadol yn debygol o ddeillio o’r Bil? (byddwn yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

### 8. Beth yw eich barn ar asesiad Llywodraeth Cymru o effeithiau ariannol ac effeithiau eraill y Bil fel y nodir yn Rhan 2 o'r Memorandwm Esboniadol? (byddem yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

## Datblygu'r cynigion polisi a deddfwriaethol

### 9. Beth yw eich barn am y dull a ddefnyddiwyd gan Lywodraeth Cymru i ddatblygu’r cynigion polisi a deddfwriaethol a adlewyrchir yn y Bil? Ymhlith unrhyw faterion eraill, dylech ystyried yn benodol y dull o ymgysylltu ac ymgynghori â rhanddeiliaid (byddwn yn ddiolchgar pe gallech gadw eich ateb o fewn tua 500 o eiriau)

|  |
| --- |
|   |

## Unrhyw faterion eraill

### 10. A oes unrhyw faterion eraill yr hoffech eu codi am y Bil, y Memorandwm Esboniadol a’r Asesiad Effaith Rheoleiddiol sy’n cyd-fynd ag ef, neu unrhyw faterion cysylltiedig? (byddwn yn ddiolchgar pe gallech gadw eich ateb o fewn tua 500 o eiriau)

|  |
| --- |
|  |